Bétera instal·la 3 totems informatius, dos d'ells interactius, per a potenciar el turisme
10 de Gener de 2024

• L'objectiu és integrar les noves tecnologies a l'àmbit turístic del municipi facilitant la informació als visitants.

• Fins al moment s'ha instal·lat un en l'Albereda i pròximament s'instal·laran dos tòtems més.

En una ferma aposta per potenciar el turisme en el municipi, l'Ajuntament de Bétera, gràcies a la Mancomunitat Camp de Túria i a la Diputació de València, instal·larà 3 totems informatius en diferents punts. De moment, el Consistori ja ha instal·lat un primer totem en l'Albereda que és interactiu i permet als visitants conéixer tots els recursos turístics de Bétera de manera digital.

Aquests tòtems interactius són un sistema informatiu i publicitari, que permet al visitant apreciar de manera dinàmica els continguts destacats de Bétera com a destinació turística. Gràcies al seu sistema de pantalla tàctil, de fàcil navegació i d'interacció amb el contingut turístic, els visitants poden conéixer els llocs més importants de Bétera per a la seua visita.

L'Alcaldessa de Bétera, Elia Verdevío, al costat de la regidora de Turisme, María Benimeli, han acudit hui a l'Albereda per a veure les possibilitats que ofereix aquest totem com a nou recurs turístic. “Sens dubte, la posada en marxa d'aquesta pantalla és un aparador més per a promocionar Bétera implementant les noves tecnologies i la digitalització que ens permeten un major impacte en els turistes que vinguen a conéixer el nostre municipi”, ha assenyalat l'Alcaldessa.

En eixa línia la regidora de Turisme ha destacat que “amb aquesta eina millorem l'experiència dels visitants aprofitant l'ús de les noves tecnologies per a impulsar el nostre turisme i el coneixement del nostre territori”.

Atraure turistes

Amb la finalitat d'atraure turistes a Bétera s'han instal·lat dos tòtems que s'inclouen dins de les actuacions del Pla de Dinamització i Governança Turística de la Mancomunitat Camp de Túria, en el qual participa l'Ajuntament. En concret, aquesta actuació s'emmarca dins del projecte d'implementació d'un Pla de Senyalística Interactiva a través del qual s'ha instal·lat ja un totem interpretatiu i interactiu, connectat a la xarxa wifi en l'Albereda i, en breu, s'instal·larà un altre estàtic, amb l'oferta de productes turístics a nivell comarcal.

Al seu torn, també s'instal·larà un tercer totem que també és interactiu, i forma part d'un projecte subvencionat amb fons europeus FEDER, en el qual participa el Consistori beterense, de manera gratuïta, a través d'un conveni amb la Diputació de València, Connecta València, per a Destinacions Turístiques Intel·ligents, i que té la finalitat de millorar la infraestructura tecnològica en l'àmbit turístic.

A més dins d'aquest projecte, s'han instal·lat altres elements en diversos punts del municipi, com 3 antenes LPWAN, que permet la comunicació sense fil de llarg abast; 1 estació meteorològica; i diversos sensors de mobilitat i mesuradors mediambientals.

Beneficis

La posada en marxa d'aquests tòtems permet multitud de beneficis turístics per a Bétera. La interactivitat és un factor clau per a atraure i fidelitzar a més viatgers, a més aquestes pantalles tàctils permeten millorar l'experiència dels visitants així com augmentar l'abast i visibilitat dels espais turístics del municipi. En definitiva, i tal com ha indicat Elia Verdevío “busquem posicionar Bétera com a destinació turística aprofitant els avantatges que ens possibiliten les noves tecnologies”.